क्षेत्रीय सर्वेक्षण अध्ययन का आधार
राजनांदगांव| नवीन महाविद्यालय मोहला के भूगोल विभाग में विशेष व्याख्यान कार्यक्रम का आयोजन किया गया। जिसमें विषय विशेषज्ञ के रुप में कमला कॉलेज के प्रो. कृष्ण कुमार द्विवेदी शामिल हुए। उन्होंने अपने व्याख्यान में छात्र-छात्राओं को बताया कि क्षेत्रीय सर्वेक्षण भौगोलिक अध्ययन का आधार तथ्य है। वस्तुत: क्षेत्रीय सर्वेक्षण से ही किसी स्थान, क्षेत्र, प्रदेश या देश का भौगोलिक अध्ययन पूर्ण होता है। इन सर्वेक्षण विधियों से धरातल के उच्चावच, भौगोलिक विशेषताओं, जलवायु परिस्थितियों तथा पारस्थितिक तंत्र का अध्ययन एवं विश्लेषण संभव होता है।
hin_Deva hin_Deva